ming030890/wiki-yue-high-quality huggingface dataset:
南越南共和國

（越南文：共和沔南越南；又有人叫做越南南方共和國），係由越南南方民族解放陣線響越南戰爭中推翻越南共和國之後，響1975年建立嘅臨時政權，亦係越南民主共和國嘅過渡政權。1976年同越南民主共和國合併成越南社會主義共和國。
南越筆記

《南越筆記》係中國清朝李調元嘅一部作品，內容係記載當時廣東事物，每卷一個主題，廣東嘅天文地理、經濟物產、人文會風俗、花鳥魚蟲各方面都有講。
李調元（1734年-1803年）廿九歲中乾隆二十八年進士，曾經做過廣東鄉試副主考同提督廣東學政。佢喺《南越筆記》嘅《序》入面話，「甲午（1774年）典試粵東」，可惜只係去過五羊城（即係現今廣州），「丁酉（1777年）之冬，復來視學」，可以睇勻全省各郡縣，於是寫咗呢本總共十六卷嘅《南越筆記》。
書中有啲條目係抄襲前人，例如「魚生」：「粵俗嗜魚生，以鱸、以𩼈、以鰽白、以黃魚、以青鱭、以雪魿、以鯇為上。鯇又以白鯇為上。以初出水潑剌者，去其皮劍，洗其血鮏，細劊之為片。紅肌白理，輕可吹起，薄如蟬翼。兩兩相比，沃以老醪，和以椒芷，入口冰融，至甘旨矣，而鰣與嘉魚尤美。」其實係出自屈大均嘅《廣東新語》。亦有啲條目，相信係聽返來，而唔係親眼見，就好似「海鰍」一條記載：「海鰍出，長亙百里，牡蠾蚌蠃積其背，聿兀如山。舟人誤以為島嶼，就之，往往傾覆。晝噴水為潮為汐，夜噴火，海面盡赤，望之如天雨火。」實在匪夷所思。
維基文庫有原文：
南越筆記
南迴線

南迴線，係臺灣鐵路管理局嘅鐵路線，1991年12月16號通車，亦代表起好成個臺灣環島鐵路系統。鐵路由臺東去到屏東枋寮，長98.2公里，設14個站。
南足柄

南足柄係日本神奈川縣一市，人口約莫4萬。
南運路

南運路（英文：Nam Wan Road）係香港新界大埔區主要幹道，連接大埔唔少公共屋邨，同時連接大埔新市鎮南北面，北面連接頌雅路去富亨邨。
南越王墓

南越王墓，又叫做南越文王墓，係南越國一墓，喺家下中國廣州城內。佢係第二任南越國王趙昩嘅陵墓。南越國祚，相當於當時北方，秦末到漢武，《史記》叫趙昩做趙胡。當時南越國定都番禺，卽家下廣州城中。
墓喺省城解放北路，象崗山上，喺中國大酒店嘅北邊，喺越秀公園嘅西邊。
趙昩係開國祖趙佗嘅孫，號稱「南越文帝」。在位公元前一三七年至到公元前一二二年。南越王墓，喺現知嶺南古墓之中，規模最大，隨葬品最多，墓主人身份亦係最高。哩個墓出土嘅陪葬品，有文帝行璽金印，係中國出土嘅第一個帝印。墓一九八三年喺哩塊地起樓嘅時發現，挖掘清理之後，喺原地起咗西漢南越王博物館來保護，係家下係中國全國重點文物保護單位。
南通

南通（粵音：naam4 tung1；吳語：noe平 thon平；普通話拼音：Nantong）喺中國江蘇，家下係地級市，叫南通市。
南通興東國際機場

南通興東國際機場（粵拼：naam4 tung1 hing1*3 dung1 gwok3 zai3 gei1 coeng4）係喺中華人民共和國江蘇南通通州區嘅一個機場，喺1993年起好。
南越國宮署遺址

係中國中國廣東省廣州市嘅一個遺址，喺越秀區嘅廣州府城隍廟西邊隔籬。嗰度係南越國王宮嘅遺址，包括咗御花園、南越國宮殿、南漢國宮殿同埋各個朝代嘅官署遺址等等。而呢啲遺址分別喺1995年——2000年之間就發現咗。
1996年11月20號，呢個遺址俾人列入咗全國重點文物保護單位。甚至喺2006年6月11號向公眾開放部分修復好，大概差唔多3,000幾平方米嘅遺跡，同埋10,000幾件發掘品入面揀出嘅靚文物，重向公眾展覽。而入面嘅總面積有15萬平方米咁大。

發掘史
喺1995年，嗰時嘅廣州市兒童公園俾基建工地發現咗個大型石砌水池響度。後嚟經過初步調查，水池面積有差唔多4,000㎡咁大，而水池入面嘅建築都係嗰時中國內地第一次發現嘅石構建築，結果俾人話咗係秦漢時期嘅南越國王宮遺址。結果嗰年嘅南越國宮署遺址列入咗中國十大考古發現。甚至喺1996年嗰陣，喺石池嘅西邊又發現咗整得比較好嘅南越國食用水井。甚至重喺1997年，就喺信德文化廣場嘅工地度發現咗條150米，從西向東延伸嘅曲流石渠。而喺石渠最東面嘅彎月形水池入面重發現咗幾百隻龜鱉嘅殘骸，而石渠入面重有果核同樹葉都有。而啲水喺石池度流出嚟，經過石渠之後，再通過木質嘅暗槽口先至流入珠江。而呢條石渠就俾考古隊估係南越國宮署入面嘅御花園，重俾人話係中國最早嘅人造園林水景。收尾喺1997年，南越國御苑遺跡又列入咗中國內地十大考古發現入面。
到咗2000年，考古工作退隊重喺御花園嘅遺跡西邊嘅兒童公園入面搵南越國有關啲嘢，點知又發現咗南越國宮殿遺跡。結果廣州市政府決定將兒童公園搬咗去而家嘅人民南路同一德路嘅交界度，而之前兒童公園度就交咗畀文物部門嚟搞全面嘅發掘。直到2002年9月，廣州市文物考古研究所、中國社科院考古研究所同南越王宮博物館籌建處一齊整成嘅發掘隊，就開始發掘之前嘅兒童公園嗰度。一直到2003年5月，Ⅰ區東邊同成個Ⅱ區已經俾人發掘到清代文化啲嘢出嚟，重搵出廣東布政司署、容豐倉、禺山書院同抗日戰爭嗰陣——日軍廣州神社嘅遺跡，就喺嗰年8月開始，考古隊繼續搵清代之前嘅文化啲嘢，重發現咗同唐宋元明時期差唔多嘅官署建築，同埋五代南漢國嘅大型宮殿遺跡出嚟。直到2004年底，南越國時期嘅1同2號宮殿都發現咗。考古學家就話：「由於大漢初期嘅南越國出現咗噉嘅宮署，加上又冇乜攷文獻，所以我哋嚟發掘呢啲嘢嚟研究，唔使問阿貴，因為佢提供咗漢代宮署園林嘅超級珍貴實例。」
宮殿嘅樣就按返西漢嘅長安城嚟整，有比較大規模嘅排水系統。而1號宮喺趙佗城嘅東南邊，嗰度嘅御花園好有可能按照按返長安城嘅長樂宮嚟整，而西邊2號宮嘅散水面度搵到嘅陶瓷碎片度，重寫咗「華音宮」3個字，啫係話之前2號宮可能係嗌華音宮。
而喺南越國宮殿遺址隔籬又發現咗南漢國宮殿嘅遺址。佢嘅建築面積有差唔多1,000平方米，而喺發掘現場西邊同南邊都搵到其他宮殿嘅石板磚地面出嚟。

發現咗嘅文物
南越國宮署遺址入面發現咗嘅重點遺址包括咗南越國宮殿、六朝嘅高臺建築、唐朝嘅磚砌路面、五代南漢國嘅宮殿同苑池、宋代大殿、明清布政司署、法國領事館同埋民國時期嘅日本神社，及胡漢民公園嘅遺跡。而喺南越國宮殿遺址中重發現咗好多繩紋板瓦、筒瓦、萬歲瓦、雲紋瓦、帶釘瓦、大型花紋磚、凹面磚等好多種建築材料出嚟，重有好多印住「官」、「公」、「宮」、「居室」啲嘢嘅瓦片，同埋一小部分有釉嘅繩紋瓦；同埋陶罐、盤、甕等生活用品，同埋黃釉陶鴟吻同埋南越木簡出嚟。
冷氣病

冷氣病係因為吹冷氣而產生嘅唔舒服症狀，並唔算係正式嘅病。冷氣病症狀包括頭痛、頭暈、無力、口乾、皮膚乾燥、鼻塞、流鼻涕、發熱、咳嗽，當中有啲係由上呼吸道感染引發，同傷風感冒差唔多。
冷氣病嘅成因主要係冷氣環境下嘅空氣乾燥、氣溫過低、空氣唔流通同埋室內空氣污染等等因素。
冷水灘區

冷水灘區係中國湖南永州一個市轄區，總面積1218平方公里，人口49萬。
冷杉

冷杉（粵拼：laang5 caam3；學名：Abies），又叫樅（cung1），係松科下面一屬，有約莫五十個品種。
冷暴力

冷暴力係一種精神虐待，通過冷淡、輕視、放任、疏遠同唔啾唔啋，令要關心嘅人精神同心理上受傷害。

例子
家庭冷暴力，夫妻冷戰，當對方透明，性生活敷衍了事，懶做家務。
校園冷暴力，孤立某個同學，當佢係外星人、UFO咁「零交流」。
冷氏

冷（粵拼：laang5）係唐人姓氏，喺《百家姓》裏頭排第344位，依家經已冇乜人用。
呢篇冷氏係同姓氏有關嘅楔位文章，重未寫完嘅。麻煩你幫手充實佢。
冷氣機

冷氣機（粵拼：laang⁵ hei³ gei¹）或簡稱冷氣（粵拼：laang⁵ hei³）係一種用來製造冷空氣嘅電器。
世界第一部冷氣機係26歲嘅美國工程師威利斯·開利（Willis Carrier）喺1902年發明，不過部機目的唔係俾人涼冷氣，而係因為有一間4色印刷廠請佢諗下有咩方法保持廠入面濕度嘅穩定性。開利諗到利用入滿冷卻劑嘅盤管，將高濕度嘅空氣水份凝結成露點，從而排出低濕度嘅空氣，冷氣祇係無心插柳嘅副產品。
但係過咗唔夠半個世紀，就有研究話冷氣機抽出嘅熱空氣會令到個城市夜間溫度升高2°C，而且產生嘅碳排放加劇咗氣候暖化。
冷淡的佐藤同學只對我撒嬌

《冷淡的佐藤同學只對我撒嬌》（臺版譯名，日文：塩対応の佐藤さんが俺にだけ甘い，意思係「對人冷淡嘅佐藤同學淨係對我好親切」）係猿渡風見作嘅日本輕小說，由Atiki負責畫插圖。2019年12月起由小學館旗下嘅GAGAGA文庫發行文庫版。漫畫版由2020年5月15號開始喺小學館旗下嘅漫畫應用程式「Manga One」上面連載。
冷水江

冷水江係中國湖南婁底一個縣級市，總面積439平方公里，人口37萬。
冷淡

冷淡（apathy）係指對一樣嘢冇感覺、唔在意嘅感受。
出pool

出pool係潮語，喺大學範圍內用得尤其廣泛，意思係開始有拖拍，中國大陸亦有類似嘅詞「脫光」，台灣同中國大陸亦稱「脫單」，即係脫離光棍狀態噉解。
出世地

出世地 (英文：Place of Birth) 係一個人出世嘅地方，通常都喺法律文件用嚟分辨一個人。喺國内嘅證件，出生地通常係州或者城市名，而國際文件（例如護照）就通常係國家。
一般法律慣例規定，一個人嘅出生地係計依家控制緊個地方嘅國家，無論實際出世係幾時。喺大部分國家，出世地係計真係出世嘅地方（例如醫院），所以通常都係要即時登記。
但係，亦有啲國家唔用呢個系統。例如，瑞典自從1947年用“出世住所”(瑞典文：födelsehemort) 嘅概念，即係一個人喺出世嘅時候，媽媽嘅住址，同實際出世地點冇關。瑞士都有類似嘅概念，但係就可以跟父母是但一個。日本亦都有同樣嘅概念。
對於一個人嘅國籍，呢個就視乎個國家嘅國籍法係用屬人主義定係屬地主義。所以，如果有人喺土地以外嘅地方出世（例如飛機或者船），而父母嘅國籍國家係用屬地主義，就會出現國籍問題。
仲有，喺某啲表格上面，“出世地”或者“出世國家”有可能係講緊一個人嘅出世國籍，而唔係出世嘅地方。
出井正太郎

出井正太郎（1986年8月8號—）係日本足球員，司職前鋒，效力過岡山綠雉。
出口

出口，亦叫輪出，係指貨品經一國關口，出到國外。
出世紙

出世紙係證明一個人出世嘅文件，入面記載嗰個人個名、幾時同邊度出世、性別同埋阿爸阿媽個名等嘅資料。
出人頭地

《出人頭地》係由新加坡廣播局製作，陳宇超導演，李南星、鄭惠玉、陳之財、陳麗貞主演嘅愛情電視劇，喺1990年播映。
凹頭站

凹頭站（Au Tau Station）係香港一鐵路車站，喺新界元朗區凹頭，歸港鐵北環綫，而家重建議緊。
八位元

八位元（8-bit）係指喺電腦運算上有 8 個位嘅（二進制）整數、記憶體地址、同數據。
八八直選

八八直選，係指香港泛民主派人士要求香港政府喺1988年香港立法局選舉入面，開始引入直接選舉議席嘅建議。但呢個建議最終並無被接納，最後褪到1991年，香港立法局先有第一次直接選舉。
八分音符

音樂上，八分音符（美式英文：Eighth note，英式英文：Quaver）嘅音符時值係全音符嘅八分之一。佢嘅長度係四分音符嘅一半，十六分音符嘅兩倍。佢個樣係實心卵形，加支柄，柄尾右面加條尾。如果響中間綫以上，柄向下，條尾彎上。中間綫或者以下，柄向上，條尾彎落。如果有幾個八分音符或者十六分音符等等之下嘅音符，就會唔畫條尾，改用支擔連住。
統一碼符號U+266A (♪).
八分休止符係同八分音符咁長嘅休止符，個樣似個細7字放響第二間同第三間度。
八個女人一台戲

《八個女人一台戲》（英文：First Night Nerves），係2019年上畫嘅港產片，由鄭秀文、梁詠琪、白百何、齊溪、周家怡、商天娥、趙雅芝、林保怡同甘國亮主演，關錦鵬執導。故仔圍繞舞台劇首演之前嘅七日綵排。
八兩金

八兩金，香港親中派藝人，原名葉競生，香港男演員，1990年代透過演藝訓練班而加入電影圈，1990年代末去到2000年代中期曾經為亞洲電視拍攝劇集。依家工作重心轉移至中國內地。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
八公山區

八公山區（粵拼：baat3 gung1 saan1 keoi1）係中國安徽淮南一個市轄區，總面積93平方公里，人口17萬。
八代敏

八代敏（1974年12月10號—）係日本足球員，司職後衞，效力過水戶蜀葵。
八元數

八元數係四元數嘅廷伸而且使用符號 。

史
八元數係喺1843年，John Graves寄畀威廉·盧雲·哈密頓嘅一封信入面第一次提到。後來八元數喺1845年由Arthur Cayley自己一個獨立發表。
Arthur Cayley發表嘅八元數同John Graves寄畀威廉·盧雲·哈密頓嘅信中所提及嘅八元數並冇關係。
八代拓

八代拓 ，係日本嘅一個男配音員。

配音作品一覽
呢個表唔完整，歡迎加料。
八八會館

八八會館係一座已經停運位於位於台北市信義區松勤街，台北101對面嘅招待所。
八八會館因為負責人郭哲敏涉及銀行法、組織犯罪防制條例同埋洗錢防制法等項罪名，曾經受到一啲媒體嘅關注。
另外，喺案件被廣泛報導期間，唔同政治人物，包括鄭文燦、柯文哲都曾經被指去過八八會館，因而受到一啲爭議。
北海街

北海街（英文：Pak Hoi Street），係香港九龍佐敦嘅一條馬路，由廣東道開始，去到加士居道同志和街交界。街名係嚟自廣西北海。
北海街響1887年起好，當陣時叫做第二街，後尾因為港島亦都有第二街，所以1909年改名做北海街。
北海道旅客鐵道

北海道旅客鐵道（日文：北海道旅客鉄道），通稱JR北海道，係日本JR集團嘅鐵路系統，主要營運範圍係北海道。
北海道大學

北海道大學（北海道大学／ほっかいどうだいがく）係喺日本北海道嘅國立大學，1876年創校。
北海道教育大學

北海道教育大學（日文：北海道教育大学，ほっかいどうきょういくだいがく）係喺日本北海道嘅國立大學，1949年創校。
凹頭

凹頭（凹讀拗，英文：Au Tau），又寫做坳頭，係香港新界西北一個地方。凹頭響來回元朗同錦田之間一個山拗，地勢唔係咁高。凹頭響元朗嗰邊發展比較大，但仍然係鄉郊地方。
因為元朗個市比較舊，好多地方已經用盡，有唔少元朗公共設施都搬去凹頭。博愛醫院、同幾間中小學。
凹頭響鄉事上係屬於十八鄉，而行政上就屬於元朗區。
凹嘴鸛

凹嘴鸛（Ephippiorhynchus senegalensis）係鸛科黑頸鸛屬嘅一種雀，主要分佈喺撒哈拉沙漠南面嘅非洲地區。
凹耳蛙

凹耳蛙（學名：Amolops tormotus）係蛙科湍蛙屬嘅兩棲動物，屬中國嘅特有物種。分佈喺浙江安吉縣同埋建德市以及安徽黃山，一般棲息喺山溪附近。佢生存嘅海拔範圍係380至700米。呢個物種嘅模式產地喺安徽黃山。
凸集

喺幾何入面，凸集係喺歐幾里得空間或者仿射空間入面嘅一種點集，入面任何兩點之間嘅線段都喺嗰個集合入面。
凹頂鼓藻屬

凹頂鼓藻屬（學名：Euastrum）係車軸藻門鼓藻科嘅一個屬。
凸輪

凸輪（cam）係指一個某個部份凸起咗嘅轆，作用係將旋轉性嘅郁動轉化成打直嘅郁動。凸輪可以按形狀分做好多種。跟住一個凸輪郁嘅打直結構係個凸輪嘅從動件（follower）。
凸透鏡

凸透鏡係種常見嘅透鏡，中間厚、側邊薄，其中一面或者兩面都凸出嚟，原理係將一堆光線聚焦。
凹透鏡

凹透鏡係種透鏡，中間薄、側邊厚，其中一面或者兩面都凹入去，原理係將一堆光線發散。
前350年代

前350年代係指前359年去到前350年之間嗰十年嘅年代。
吳家麗

吳家麗（1963年2月24號—），係前香港無綫電視藝員，香港出世，祖籍廣東潮州。佢憑1999年電影《流星語》攞香港電影金像獎最佳女配角獎。

演出
呢個表唔完整，歡迎加料。
吳寶玲

吳寶玲（BOBO姐）博士係香港造型師。同香港張叔平、葉錦添齊名，多次獲得香港電影金像獎同埋金馬獎。1980年代起就同趙雅芝、張國榮、黎明、許冠傑、葉童、張敏、張學友、羅美薇合作。 2018年世界傑出華人。
吳展驊

吳展驊（英文：Ng Chin Wa George，1991年7月5號—）係香港無綫電視演員，2013年參加第27期無線電視藝員訓練班而加盟做旗下合約藝員。

簡歷
吳展驊畢業喺香港大學，讀會計同金融工商管理學士學位。2013年攞到學位後參加無線電視藝員訓練班並獲取錄。
吳尊

吳尊（1979年10月10號—），原名吳吉尊，係前台灣男子歌唱組合飛輪海成員，代表涼爽（Cool）嘅秋天。
吳尊喺汶萊出世，祖籍安徽，阿爺係安徽人，後來搬去福建省金門縣烈嶼鄉上庫村，之後再由金門移民去汶萊，所以全家都係汶萊華僑。吳尊喺澳洲墨爾本皇家理工大學畢業，喺入娛樂圈之前，佢身兼健身教練同埋模特兒，並以呢兩份職業嚟養活自己。
2005年1月，吳尊喺台灣行華納威秀嗰陣時，畀S.H.E中嘅陳嘉樺（Ella）個家姐同埋佢男友Ken（戲劇執行製作）一眼睇中，就介紹佢去電視劇《東方茱麗葉》試鏡，後來順利成為該劇男主角。之後再簽約成為飛輪海成員，係最後加入飛輪海嘅成員之一。但喺2007年一個台灣網站舉行嘅台灣美男選舉中，佢擊敗咗長期排名第一位嘅金城武，成為網民心目中嘅台灣第一美男。

其他個人資料
星座：天秤座
血型：O型
身高：180 cm
體重：72 kg
語言：粵語、福建話、華語、英文、馬來話
經紀公司：福隆製作有限公司
個性：怕醜、健忘、事業為重。
嗜好：打籃球、健身、睇書、聽音樂、睇電影、食、煮飯同去旅行。
鍾意嘅嘢食：蛋糕、生果（其中最鍾意香蕉、奇異果同木瓜）

家庭狀況
吳尊喺屋企排最細，有一個阿哥同家姐，阿媽大概喺2002年因為胰腺癌離世。
吳尊阿哥已婚有一個女，家姐已婚有一仔一女，姐夫都好鍾意健身。吳尊就係喺佢姐夫嘅介紹下開始健身。
家世顯赫，來自巨富之家，同汶萊蘇丹係世交；阿爸喺汶萊經營地產公司做嘢，經營範圍橫跨中國同汶萊兩國，係當地嘅地產大亨，吳尊阿哥都喺阿爸公司做嘢。
而伯父所開設嘅吳福記汽車公司係汶萊數一數二嘅代理公司，每年嘅銷量佔全國三分之一，另外佢伯父重係當地金門建築創辦、《汶萊時報》嘅董事之一，係汶萊十大富豪之一；堂哥為新黨籍中華民國第五、第六屆金門縣選區立法委員吳成典。
2013年10月1日，新書出版嘅前一日，吳尊喺官方粉絲blog自認另一半係初戀女友，由十六歲開始經已喺埋一齊。佢已經做咗老竇，有一個女。

傳聞
10年冇女朋友。
同每套劇嘅女主角都會傳出緋聞如Ella、張韶涵、阿Sa等，但緋聞越傳收視就越高。
因為臉蛋太美型嘅關係所以成日畀報紙雜誌懷疑佢嘅性向，但大多數Fans傾向相信吳尊係異性戀。
吳尚時

吳尚時（1904年—1947年）係中國地理學家，廣東開平長沙鎮樓崗墟人，屋企係書香世家，佢係第一個硏究廣州海珠區七星崗海岸海蝕遺址嘅學者，同時寫咗七十幾篇重量嘅學術論文。吳尚時中文、英文、法文同德文都叻。佢嘅愛徒曾昭璇，亦都係出色嘅地理學家。
吳屋大翔

吳屋大翔（粵拼：ng4 nguk1 daai6 coeng4；日文：呉屋 大翔(Goya Hiroshi)；1994年1月2號—）係日本足球員，近畿地方兵庫縣川西市人，司職前鋒，效力大阪飛腳。
劉友福

劉友福（越南文：Lưu Hữu Phước，1921年9月12號—1989年6月8號）係越南作曲家、國民議會嘅成員。佢原本學醫，之後改為編寫愛國歌曲。佢係越南共和國國歌《呼喚公民》嘅作者，成為共產主義者之後寫咗南越南共和國國歌《解放南方》。
劉南楠

劉南楠（簡化字：刘南楠，1983年6月19號—）係中華人民共和國女子網球手，天津人。

球員生涯
劉南楠係左手揸拍，1992年開始練習網球，1995年入天津網球隊二隊，1999年入一隊，2001年入國家集訓隊。
劉南楠係底線型選手，技術、戰術較為全面。

網球大滿貫賽事戰績
劉南楠參加過兩次網球大滿貫賽事，分別係2004年美國網球公開賽女子單打同埋2005年澳洲網球公開賽女子單打，都係首圈出局。

協會盃戰績
劉南楠代表中國隊打2002年協會盃分組賽，戰績係4戰4勝（三場單打一場雙打）。
劉君冬

劉君冬（英文：Dorothy Lau，1996年11月27號—），係香港創作女歌手，2022年用獨立音樂人身份出道並開始有派台歌。佢本嚟係一位美術指導（中文：美術指導），自2019年開始參與唔少MV製作，到2022年開始做埋創作歌手，包辦作曲填詞。

演出
呢個表唔完整，歡迎加料。
劉卓裕

呢篇文章可以喺中文維基百科嘅對應文章來擴寫。 若果你熟悉嗰種語言同呢篇文嘅主題，唔該請你幫手參考外語維基擴充文章。千祁唔好直接黐啲機械翻譯、唔可靠嘅翻譯或者低品質嘅內容。根據版權協議，翻譯文章需要喺編輯摘要註明來源，或喺討論頁頭頂寫明{{Translated page|zh|劉卓裕|small=no|version=|insertversion=|section=}}。
劉卓裕Adrian Lau Cheuk-yu議員聽緊一位阿婆需求嘅劉卓裕（2019年9月）荃灣區議會議員現任就任日期2020年1月1號前任田北辰選區愉景
個人資料性別男出世 (1976-02-07) 1976年2月7號（48歲） 英屬香港荃灣區香港港安醫院－荃灣國籍 中國（香港）政黨 無黨籍（2019年7月5號及以前、2020年1月1號起）荃民議政（2019年7月6號至12月31號）學歷
香港大學社會科學碩士
嶺南大學工商管理學榮譽學士
母校
香港大學
嶺南大學
荃灣聖芳濟中學
劉卓裕（英文：Adrian Lau，1976年—），花名「卓卓」，係香港泛民主派政治人，自稱唔屬任何黨派（前荃民議政成員）。佢喺2019年香港區議會選舉擊敗親中建制派嘅實政圓桌田北辰，成為荃灣區議會愉景選區議員，2020年上任。

早年生活
劉卓裕喺荃灣港安醫院出世，喺荃灣嘅公屋大，讀過荃灣聖芳濟中學，香港大學社會科學碩士，嶺南大學工商管理學榮譽學士，大學時期曾擔任民主黨屯門區議會嘅競選助理一年。
之後，佢主要從事公關工作。2013年，劉卓裕創立公關公司A. Loud Asia，做埋行政總裁。佢個人有十幾年傳訊經驗，公司亦有一啲企業客戶。
2017年，劉卓裕同其他人一齊成立親中社團香港青年總裁協會，並且喺政務司司長張建宗同中聯辦見證下擔任協會嘅創會理事兼秘書長。
2018年，九龍巴士爆發薪酬調整工潮，劉卓裕協助月薪車長大聯盟主席葉蔚琳安排傳媒同埋公關事務，而葉蔚琳嘅老公劉卓恆就係劉卓裕阿哥。

從政經歷
2019年，香港爆發香港修例風波，劉卓裕亦因為噉加入咗做「自由系」嘅成員，投向泛民主派，並喺同年7月參與荃民議政，成為佢哋嘅愉景區社區主任，又計劃出選當年嘅區議會選舉，喺荃灣愉景選區挑戰親中派立法會議員田北辰「雙料議員」嘅地位。當選後，佢離開咗荃民議政。
2021年香港立法會選舉，好多泛民主派人士都選擇唔參與，但劉卓裕就決定參選，聲稱獲得「知名商界」拉線幫佢攞提名。喺上一屆區議會選舉俾佢擊敗嘅田北辰質疑佢，之前話自己代表民主派，到嗰刻就避開，唔知佢代表啲乜，劉卓裕就回應話，自己唔屬於任何黨派。結果佢以12,828票落選。
劉博雍

劉博雍（粵拼：lau4 bok3 jung1），係中國音樂製作人。
劉協

劉協係漢靈帝劉宏個仔，漢少帝劉辯嘅同父異母細佬，佢阿媽係美人王榮（五官中郎將個孫女）。獻帝重係蘇蝦嗰陣，佢阿媽就俾何皇后殺咗，佢係由伯婆董太后湊大嘅。初時受封為陳留王。
袁紹誅殺宦官嘅時候，劉協同漢少帝一齊俾宦官張讓、段珪標參，咁啱遇到董卓。董卓試過問少帝，少帝就九唔搭八，再問劉協，劉協就將成件事由頭到尾交代一次。董卓覺得劉協都幾賢能，又係由董太后湊大，自己同董太后又同族，再加埋佢要顯示自己嘅權力，所以就想廢少帝，再立劉協做皇帝。
189年，董卓為咗立威，廢咗少帝，喺九月甲戌日擁立當時只得九歲嘅劉協做皇帝，咁佢就可以挾天子以令諸侯。之後，關東諸侯起兵討伐董卓，董卓火燒都城洛陽，帶埋劉協遷都去長安。董卓死咗之後，佢嘅餘黨李傕、郭汜執政，後來李、郭兩人內訌互片，獻帝就同楊奉一齊着草。196年，曹操恭迎劉協去許昌，叫做許都，改年號做建安，但係劉協都重係一個冇實權嘅皇帝。曹操雖然試圖利用劉協嚟實現佢統一中國嘅目的，但係就唔敢直接取代佢做皇帝。劉協試過諗計殺曹操，但係都唔成功：先有大臣董承聯同劉備等人，後有伏皇后，但係單嘢穿咗，董承被殺而伏皇后就俾人幽閉致死。220年，曹操死咗，佢個仔魏文帝曹丕覺得自己喺北方嘅地位已經夠穩陣，於是乎就喺11月25日逼劉協禪讓個帝位畀佢，創立魏國。劉協之後受封為「山陽公」。
由於當時盛傳劉協已經死咗，所以劉備就順水推舟，追尊劉協做「孝愍皇帝」，自己就以漢室宗親嘅身分登基，建立咗蜀漢。
魏明帝青龍二年（234年）三月庚寅（4月21日），劉協瓜老襯，曹叡着素服為佢發喪。八月壬申，劉協葬咗喺禪陵。

后妃
伏壽，皇后。
曹節，繼后，諡號獻穆曹皇后，曹操個女。
曹憲，貴人，曹操個女，曹節個家姐，追諡為孝獻曹皇后。
曹華，貴人，曹操個女，曹憲、曹節個妹。
董貴人，車騎將軍董承個女
宋都，貴人，係常山太守宋泓個女

仔女
仔
劉馮，封南阳王，早死。
劉熙，封濟陰王。
劉懿，封山陽王。
劉邈，封濟北王。
劉敦，封東海王。
另有兩個仔，係伏壽生嘅，唔知乜名，都俾曹操殺咗。
女
劉曼，魏文帝黃初四年12月12日（西元224年1月20日）封長樂郡公主，有食邑五百戶。
另外有兩個女，都係魏文帝曹丕嘅嬪

孫
劉康，劉馮個仔，繼承爵位做咗山陽公51年，喺太康六年（285年）去咗。

曾孫
劉瑾，劉康個仔，繼承爵位做咗山陽公4年，喺太康十年（289年）去咗。

玄孫
劉秋，繼承爵位做咗山陽公20年，喺永嘉三年（309年）嘅五胡亂華中俾人殺咗。
劉阿知，着草去日本，做咗原田氏嘅祖先。

電視劇
以下係以劉協為主題忌電視劇。
《三國機密之潛龍在淵》，由馬天宇扮演劉協同孖生細佬劉平。（2018年）
劉向

劉向（lau4 hoeng3，前77年—前6年），字子政，原名更生，係西漢嘅官員同埋文學家。
劉卓軒

劉卓軒（英文：Hinry Lau，1991年8月28號—），係香港男唱作歌手、音樂人，2014年參加中國大陸歌唱節目《中國好聲音3》攞到香港區總冠軍。2020年佢參加ViuTV搞嘅《全民造星III》，雖然佢自己入唔到50強，不過佢旗下嘅藝人王嘉莉就入得到，最後去到30強。
劉台午

劉台午，係大韓民國嘅一個男藝人同埋演員。
哈卡裡省

哈卡裡省（土耳其文：Hakkâri ili）係土耳其嘅其中一個省，首府哈卡裡。
哈古龍

哈古龍係日本電視遊戲寵物小精靈系列入面嘅其中一隻小精靈，編號148。佢係由迷你龍進化成嘅。
哈嚴荷索

哈嚴荷索（希伯來文：חיים הרצוג‎‎，1918年9月17號—1997年4月17號）係以色列政治人同埋第六任總統。佢亦係第十一任以色列總統艾錫荷索個老竇。
哈塔伊省

哈塔伊省（土耳其文：Hatay ili）係土耳其嘅其中一個省，首府哈塔伊。
哈卡

哈卡（西班牙文：Jaca）係西班牙亞拉岡威斯卡省一座城，住1.3萬人。
哈同

哈同（Silas Aaron Hardoon，1851年—1931年6月19號）係19到20世紀初上海嘅一位猶太裔地產大亨。

經歷
哈同喺1851年出世，屋企係巴格達嘅一個貧窮嘅猶太人家庭，原名סאלח חרדון（Sileh Hardoon）  。到1856年佢就跟著父母搬到咗印度孟買，仲加入咗英國籍。佢喺當地入讀咗大衛·沙遜資助嘅慈善學校。到1872年佢一個人去咗香港，第二年轉到去上海入職沙遜洋行，做收租員兼看門口。喺1886年同一位中法混血、篤信佛教嘅煙花女仔羅迦陵拉埋咗天窗。
1930年代嘅南京路

發圍
哈同喺地產界好快就展現咗佢嘅經營天分，喺1887年就成為咗上海法租界公董局董事，1898年又改任上海公共租界工部局董事。到咗1901年佢就離開咗沙遜洋行，自己開咗個哈同洋行專做地產生意。
哈同喺開發經營「上海嘅第五大道」——南京路時獲得咗巨大成功（佢持有著南京路四成四嘅地產），佢出咗60萬兩白銀，用鐵黎木鋪設咗部分嘅南京路，呢個做法唔單止提高咗佢喺上海嘅知名度，仲令佢名下南京路嘅地產大幅咁增值，成為咗上海最富有嘅富翁之一。

名下一啲物業
1904年佢喺靜安寺路買地300畝，使咗70萬兩銀元，起咗上海最大嘅私人花園愛儷園（哈同花園），係典型嘅中式園林。哈同仲好中意中華古典文化，喺花園入邊仲創辦咗倉聖明智大學。
哈同同夫人羅迦陵仲有喺杭州西湖嘅孤山平湖秋月左近，佔咗好大片地，喺1919年起咗個園林建築「羅苑」。羅苑喺1927年被國民革命軍收繳咗，以1銀元租低個地方，喺1928年成立咗國立藝術院。宜家係平湖秋月景點嘅一部分。

身後
哈同夫婦冇生過仔女，哈同係領養咗11個外籍孤兒做養仔女，而羅迦陵就領養咗9個華籍孤兒做内侄仔女。
1931年6月19號哈同喺愛儷園因病離世，留低咗高達一億七千二百萬元（$150,000,000）嘅巨額遺產，單係羅女繳納嘅遺產稅就達1,800萬元。羅女跟著喺1941年過埋身，因兩夫婦留低嘅遺囑有好大出入，引發咗曠日持久嘅哈同遺產案。1954年，中共政府徵用咗愛儷園，重新起過變成中蘇友好大廈（宜家嘅上海展覽中心）。
哈哈哈 哈薩克 有種快樂叫共融

呢篇文嘅正確標題應該係「哈哈哈 哈薩克 #有種快樂叫共融」先至真。之所以無咗個#，係因為系統有技術限制（英文：Wikipedia:Naming conventions (technical restrictions)）。
《哈哈哈 哈薩克 #有種快樂叫共融》（Belt Road Jr），係香港電視娛樂製作嘅遊埠節目，由鄭萃雯主持，2018年11月24號到12月15號逢禮拜六20:00-20:30喺ViuTV播。節目有10位細路去到哈薩克體驗當地嘅文化同生活。呢個節目係到而家為止ViuTV最長中文名嘅節目，有成13隻中文字。
回憶中的瑪妮

《回憶中的瑪妮》（粵拼：wui4 jik1 zung1 dik1 maa5 nei4，日文：思い出のマーニー）係知步里工作室出嘅動畫作品，由米林宏昌執導同埋編劇，2014年7月19號喺日本上畫。呢套戲係由英國女作家祖安G魯賓遜（Joan G. Robinson）嘅同名小説度改編返嚟。
回憶守護隊

《回憶守護隊》（英文：Guardians of the Memory）係香港MakerVille製作嘅遊埠節目，由何洛瑤主持，2024年2月19號到3月8號逢禮拜一到五22:30－23:00喺香港電視娛樂ViuTV播出。節目主持會去日本拍一啲獲好好保存嘅舊景物。
回家的鎖匙

《回家的鎖匙》（日文：アイムホーム，英文：I'm Home），係日本朝日電視台喺2015年4月16號播嘅連續劇，由七高剛、田村直己、星野和成導演同埋林宏司編劇，原作係石坂啓嘅「I'm home」。
回憶備份

《回憶備份》（Backup Memory），係香港電視娛樂製作嘅單元劇節目，2017年9月24號到10月1號逢禮拜六21:30－22:30喺ViuTV播，同年10月15號到11月26號改做逢禮拜六22:30－23:30播，由柯煒林同郭爾君演出用認知障礙病人回憶做主題嘅故仔。

節目調動
2017年10月8號：由於轉播特備節目《中國新歌聲 第2季》決賽，所以暫停播映一集。
回指綁實

回指綁實（英文：binding）係句法學上嘅一個概念。
如果話 A 回指綁實 B，若且唯若 A C-統御 B 而且指緊同一嚿物件。簡單啲講，可以想像成回指關係裏面如果一隻字詞嘅意思要嚟自第隻字詞，提供意思嗰隻字喺樖分析樹當中唔可以「埋得太深」。
回憶有罪

《回憶有罪》係香港組合達明一派為六四事件三十週年所創作嘅紀念歌曲，喺2019年5月推出。由劉以達作曲、林夕填詞、梁基爵編曲，黃耀明主音。因為推出時間敏感，歌詞非常直接，歌曲一面世就引起廣泛報導，備受熱論，而且旋即登上iTunes音樂榜嘅冠軍位置。
回憶錄

回憶錄係啲知名人物退休之後寫返關於自己嘅自傳。
卑雅特歷絲

卑雅特歷絲（Beatrix Wilhelmina Armgard，1938年1月31號—）係荷蘭女王（1980年至2013年在位）。

生平
卑雅特歷絲喺荷蘭巴倫出世，係朱麗安娜女王同貝恩哈德親王個大女。
二戰嗰時納粹侵略荷蘭，佢同阿媽阿婆流亡到英國，之後又去咗加拿大。1945年二戰結束後返番荷蘭，1948年佢阿媽做咗女王，佢就做咗荷蘭大公主。
1956年，入咗萊頓大學讀書，攞到法學碩士學位同博士學位。1966年3月10號同大自己12歲嘅德國外交官阿姆斯伯格結婚，佢哋生咗三個仔。
1980年卑雅特歷絲阿媽傳咗王位畀佢。
喺2013年1月28號卑雅特歷絲女王宣佈喺2013年4月30號退位，由大仔威廉亞歷山大繼位。
卑路乍灣公園

卑路乍灣公園，香港公園之一，遊樂場之一，喺堅彌地城海旁三十八號對面，英文叫Belcher Bay Park。行政上歸中西區。面積三公頃，設施有緩跑徑、健身徑、露天劇場。

歷史
卑路乍灣公園係填海得來嘅平地，喺堅彌地城海旁以北，以前係維多利亞港水域嘅一部份。
卑路乍灣

卑路乍灣（Belcher Bay）係香港一海灣，近堅尼地城，紀念英國海軍軍官卑路乍。
維基同享有多媒體嘅嘢：Belcher Bay
卑路乍街

卑路乍街（英文：Belcher's Street）係香港堅尼地城一條馬路，由皇后大道西開始，去到加多近街同域多利道交界。街名係嚟自英國海軍軍官卑路乍。
四順

四順係香港九龍觀塘區北部一個分區，西面係牛池灣彩雲邨同九龍最高山飛鵝山，北面係西貢區清水灣道，南面係佐敦谷同牛頭角，東面係包括秀茂坪對上，安達臣道對落一列山脈。
四順個名嚟自公共屋邨順利邨、順安邨、順天邨同居者有其屋順緻苑四個「順」字頭住宅。
四面體數

四面體數或三角錐體數係可以排成底為三角形嘅錐體（即四面體）嘅數。四面體數每層係三角形數，公式係頭  個三角形數嘅和，即 。佢頭幾項係：1、4、10、20、35...（OEIS數列A000292）。
四面體數嘅單雙排列係「單雙雙雙」。
1878年，AJ Meyl 證明只有三個四面體數同時係平方數：1、4、19600。唯一同時係四面體數同埋四角錐數（英文：Square pyramidal number） 嘅數係 1（Beukers (1988)）。
佢哋可以喺楊輝三角每橫行從右到左或左到右嘅第四項揾到。
四面體

四面體係由四塊三角形夾成嘅立體，係三角錐體一種。佢每個頂點側邊都有三個三角形。喺咁多隻有規則、有角嘅立體幾何圖形，四面體係最簡單一隻。
四驅小子

《四驅小子》（粵拼：sei3 keoi1 siu2 zi2，日文：ダッシュ!四駆郎）係套日本漫畫，作者係德田肇。
四齒魨科

四齒魨科（學名：Tetraodontidae）係魨形目一個科，下有28個屬。
原科學

原科學（英文：protoscience）係指未有完整嘅科學方法，但有啲似現代科學嘅研究。例如煉金術係現代化學嘅原科學。
原田知世

原田知世 ，係日本嘅一個女演員。

拍過嘅作品一覽
呢個表唔完整，歡迎加料。
原神星

原神星（Cybele），即係小行星65，係太陽系小行星帶嘅一粒小行星，喺1861年3月8號發現。
原稿

原稿（英文：draft document）係一份書寫出嚟嘅作品（長篇小說呀噉）嘅初型。喺寫作過程當中，原稿通常會係寫作者想有咁快得咁快整出嚟嘅嘢，然後佢就會以份原稿做基礎，改良件作品。
原種玫瑰

原種玫瑰（學名：Rosa rugosa）係玫瑰其中一個常見品種，原產東亞地區。
原田福三郎

原田福三郎係日本足球員，做守門員，日本足球代表隊前成員。

日本足球代表隊
原田福三郎喺1923年間爲日本隊出場2次。佢代表日本參加過1923年遠東運動會。
原田紘介

原田紘介（1977年12月21號—）係日本足球員，踢前鋒，效力過Cosmo Oil Yokkaichi、西濃運輸同山形山神。
大來路

大來路（粵拼：daai6 loi4 lou6）係中國廣東廣州嘅南北走向馬路，喺白雲區太和，南邊從太和中路開始，一直向北去到永和大道。

概要
全長1.5km，闊12米，雙向2車道。馬路分開咗南、北兩條。

大來路嘅兩條道路，起點到終點
大來南路：從太和中路開始，一直向北去到長新路。
大來北路：從長新路開始，一直向北去到永和大道。
大來

大來（Diners Club）係美國金融服務公司，亦係世界頭一個信用咭服務供應商，發行大來信用証。
大使

法國駐英格蘭大使莊·德丹特維爾（左）同拉禾亞教區主教，後來擔任駐威尼斯公使嘅佐治·德修夫（右）。
大使，全名特命全權大使，係一國元首向另一個派嘅最高級外交代表，有全面外交豁免權。大使初頭係君主制大國之間互派，之後發展到會派埋去共和制大國，二戰之後，各國逐漸變到向建交國家派大使，而唔再派次一級嘅公使。
大保齡離奇綁架

《大保齡離奇綁架》（The Big Lebowski）係一部1998年嘅美國犯罪喜劇電影，由高安兄弟執導、編劇、監製。主演係謝夫布烈治、尊古曼、茱莉安摩亞、史提夫布斯美。
大俠金葫蘆

《大俠金葫蘆》（英文：The Golden Gourd）係1963年嘅一齣黑白粵語古裝片，由麗的呼聲天空小說改編，胡鵬執導，任劍輝、羅艷卿領銜主演。

情節
苗飛燕假扮大俠金葫蘆，想令佢老豆苗英彪唔好同侯爺劉天賜狼狽為奸，後來發現喺破廟偶遇嘅文弱書生，竟然係真正嘅金葫蘆，二人互相極有好感。
金葫蘆二十二歲嗰年中秋，聽姨媽遺言打開身上嘅金葫蘆，先知道自己原來係前朝太子，姓苗兩父女同金葫蘆幫助過嘅皇甫利幫佢手刃偽帝，金葫蘆就咁登基復國。
大倉智

大倉智（1969年5月22號—）係日本足球員，司職前鋒，效力過柏太陽神，磐田山葉，及仙台七夕。
大便見血

大便帶血又叫做大便見血，係疴屎時見有血、或者血絲，輕則可能係熱氣、重則可能係內出血、體內生蟲、內傷、肛門生痔瘡、克隆氏症咁。
在星空盡頭等你

《在星空盡頭等你》（英文：Supernova）係2020年推出嘅一套英國電影，套戲由哥連費夫同史丹利杜斯領銜主演，導演哈利麥昆。
在晴朗的天空下

《在晴朗的天空下》（喺晴朗嘅天空下）係香港一首經典嘅粵語勵志歌曲，喺1993年推出，原本係香港電台太陽計劃當年一屆嘅主題曲。呢首歌由李宗盛作曲，林夕填詞，原唱係周華健、成龍、李宗盛同黃耀明合唱，改編自國語版嘅《真心英雄》。
1997年，香港電台DJ麥潤壽開始主持電台節目《星空奇遇鐵達尼》，將呢首歌訂做永不放棄同學會嘅「校歌」，重親自重唱呢首歌，令呢首歌歷久不衰。
在港俄羅斯人

在港俄羅斯人係喺香港住嘅俄羅斯人，係香港少數族裔其中一個比較細嘅族群之一。好多係在華俄羅斯人希望去澳洲、巴西、或者加拿大移民，喺香港只係暫時停留。

歷史
白俄移民喺二次大戰之前，一直都被英國人睇唔起，因爲佢哋嘅行爲舉止都好低下，所以其他歐洲人一般都唔會同佢哋交流。到1930年代，香港皇家警察訓練咗一部分成爲“反海盜警衛隊”，不過因爲技能比較少，所以人工都少啲。到二次大戰之後，佢哋開始加入警察部隊。
喺中華人民共和國成立咗之後，喺大陸嘅俄羅斯人開始逃離，不過政府只係容許有簽證嘅可以走。更麻煩嘅係，因爲大部分國家當時都唔承認中華人民共和國，所以能夠攞簽證嘅國家根本就唔多。英屬香港亦唔例外，只係有簽證嘅先至可以入境，所以總共得880位俄羅斯人成功經過香港離開。原本，大陸政府有將俄羅斯人遣返去蘇聯嘅政策，不過到1956年中蘇交惡之後就停咗，亦同時放鬆咗離境條件。
港英政府喺大嶼山芝麻灣，計劃咗為俄羅斯難民設立難民營，但係最終冇起到。反而，聯合國難民署同私人慈善機構設立咗地方嚟處置呢啲難民。俄羅斯難民主要都想移民去澳洲、巴西、或者加拿大。有啲走唔到嘅喺香港成爲咗外籍家庭傭工或者裝修工人，而好多小朋友亦因爲有聯合國嘅資助而能夠返學。到1980年代，總共有大約2萬位俄羅斯人經過香港移民咗去其他地方生活。

族群
俄羅斯正教會喺1934年喺香港正式成立，而
香港及東南亞教區喺1996年就正式成立。位於跑馬地嘅香港墳場有105個俄羅斯東正教嘅墓碑。喺2012年，皇家亞洲學會香港分會連同喺香港嘅東正教會修復咗15個。
喺香港嘅“俄羅斯會”喺1999年創辦，並喺2009年慶祝咗10周年，引咗超過150位嘉賓。俄羅斯駐港領事館估計，香港喺2007年有大約600位俄羅斯人，而喺2011年嘅估計就係400人，到2013年升到800人。俄羅斯會另外估計有大約2000位，因爲有唔少俄羅斯人都唔會同領事館匯報。有唔少人都估呢個同香港-俄羅斯嘅經濟合作有關係。前俄羅斯會主席 Mark Zavadisky 解釋話：“同其他西方國家唔一樣，香港係一個充滿異國情調、又高級、又時尚嘅地方，所以俄羅斯嘅後生一代都對亞洲區，特別係香港，都非常有興趣”。

流行文化
喺 The Back Door（英文：The Back Door (fiction)） 呢本小說，提及到法國同俄羅斯入侵香港嘅幻想情況。Martin Booth（英文：Martin Booth） 所寫嘅自傳 Gweilo: Memories of a Hong Kong Childhood（英文：Gweilo: Memories of a Hong Kong Childhood） 講解咗作者喺香港長大嘅過程，當中有提及過街邊嘅俄羅斯麵包店同俄羅斯人，包括一位有可能係貴族嘅女人。
在日本朝鮮人總聯合會

（朝鮮文：在日本朝鮮人總聯合會，馬賴式轉寫：Chae Ilpon Chosŏnin Ch'ongnyŏnhaphoe；日文：在日本朝鮮人総聯合会，拉丁轉寫：Zai-Nihon Chōsenjin Sōrengōkai）係居留日本嘅北朝鮮人嘅團體。
1945年結成嘅在日本朝鮮人聯盟畀駐日盟軍總司令以「暴力主義團體」嘅名義解散咗之後，喺1955年由在日朝鮮統一民主戰線新設呢個會。呢個會簡稱朝鮮總聯（ziu1 sin1 zung2 lyun4；朝鮮文：조선총련／朝鮮總聯），乃至直接嗌總聯（zung2 lyun4；朝鮮文：총련／總聯）。而喺日本啲報道度習慣用簡稱，不過寫成朝鮮總連（ziu1 sin1 zung2 lin4；日文：朝鮮総連／ちょうせんそうれん）。而因爲呢個會係北朝鮮人團體，所以喺南韓嗌呢個會做朝總聯（ziu1 zung2 lyun4；韓文：조총련／朝總聯）。
呢個會係無法人地位嘅非法人團體（日文：権利能力なき社団）。朝鮮總聯嘅主席兼幾位幹部都係北朝鮮嘅代議員。由於過去佢原先一啲成員係土台人（喺日本嘅北朝鮮間諜），呢個會同朝鮮半島問題有比較大嘅關涉，諸如文世光事件、祖國防衛隊事件都有涉嫌，所以日本嘅公安調查廳基於《破壞活動防止法》將呢個會定爲調查對象團體。
在晴朗的一天收檔

《在晴朗的一天收檔》（A Prairie Home Companion）係2006年美國電影，由活地夏里遜、湯美李鍾斯、奇雲格連、維珍妮亞美臣、梅麗史翠普、麗麗湯蓮主演，羅拔阿特曼執導。

譯名
套戲嘅香港譯名係參考咗商業電台節目《在晴朗的一天出發》。
在晴朗的一天出發

《在晴朗的一天出發》（簡稱：晴朗；英文：On a Clear Day）係香港商業電台喺2004年10月4日開始推出嘅晨早節目，用嚟取代《風波裡的茶杯》同《男上女下》。節目由商業一、二台分別播出唔同版本。
節目嘅主題曲由開播開始沿用至依家，林海峰喺2018年10月2號嘅商業二台節目中講到，音樂由梁基爵製作。
2021年1月27號，叱咜903 DJ 雲妮喺佢嘅節目《雲妮鍾情》入面透露，前商台總監俞琤某日聽到山口百惠嘅歌《いい日旅立ち》（中文譯名《在晴朗的一天出發》）。佢覺得呢首歌曲嘅中文譯名譯得好好，所以決定將呢首歌名將來要成為晨早節目嘅節目名。相信就係《晴朗》節目名嘅靈感來源。
壽氏

壽（粵拼：sau6）係唐人姓氏，喺《百家姓》裏頭排第311位。
呢篇壽氏係同姓氏有關嘅楔位文章，重未寫完嘅。麻煩你幫手充實佢。
壽桃包

因喪事而宴客嘅壽包係白色，圖中呈粉紅色嘅屬壽宴用嘅生日包，同壽桃功用相同。
壽桃包係蓮茸包嘅一種，可以分做壽桃同壽包。
壽桃：粉紅色嘅包身就好似蟠桃一樣，紅事（喜慶場合，好似生日宴會）用。
壽包：喺喪事（白事）後解穢酒用，色白，冇紅印。
而喺傳統嘅稱謂上，用喺壽宴嘅壽桃包叫「壽桃」；用喺白事嘅叫「壽包」，分得好清楚。但時至今日，香港嘅酒家業界，乃至普羅大眾，已經撈亂兩者嘅稱呼，將兩者都簡稱做「壽包」。

點心版
作為香港茶樓點心，壽桃包通常係白色包身，更日益進步似桃形狀（中間佔半長度有微微直紋，包身一邊成尖細狀），頂部表面為淺粉紅色。有啲茶樓嘅版本，除蓮蓉餡外更有咸蛋黃。
有啲點心專門店嘅小壽桃包只有蓮蓉餡而無咸蛋黃，大壽桃包先有咸蛋黃。
壽昌

壽昌係大遼皇帝耶律洪基嘅第五個年號，相當於公元1095年到1101年，前後總共7年。
壽星

壽星係一個可以畀人長壽嘅神仙，唐人拜佢係求長命百歲。民間一般將福星、祿星同壽星夾埋一齊叫福祿壽三星。因為壽星同長命有關，所以好多時就叫長命嘅老人做壽星。後尾重變成叫做生日嘅細路做壽星女、壽星仔、壽星妹。
壽星，又叫壽星公，就係南極老人，所以南極老人尊稱做叫南極老人壽德星君。南極老人又叫南極仙翁。南極老人之所以叫南極，其實係同天文有關。南極老人其實係一粒恆星，響天球南半近底之處，所以住響北半球唐人一睇，就好似響最南之處，所以叫南極，但唔係今日講嘅天球南極。呢粒恆星又有兩個名，叫南極星或者老人星。

拜祭
響先秦杜、亳已經有壽星祠，拜佢來祈福壽。南極老人原來係管國運，國命長唔長。到周時已經擴大變成管人長唔長命。秦漢都有為佢起祠。
到咗今時今日，福祿壽三星會做成瓷公仔，放響屋企，寓意成家都有福祿壽。

俗語
廣東話俗語有謂『壽星公吊頸』，即係話人『嫌命長』，話人唔知到危險，唔知死。另外重有『倒米壽星』。
大阪飛腳

大阪飛腳（粵拼：daai6 baan2 fei1 goek3；日文：ガンバ大阪(Ganba Ōsaka)；英文：Gamba Osaka）係日本足協屬下嘅一間足球會，喺1980年成立，位置喺日本近畿地方嘅吹田、茨木、高槻、豐中、池田、攝津、及箕面，但主場喺萬博紀念競技場。曾經攞過2次J聯賽、3次天皇盃同1次超級盃、聯賽盃冠軍。2008年11月12號攞過亞洲冠軍盃冠軍。

名
足球會個名係喺1996年改嘅。意大利文「Gamba」同日文「ガンバ」一詞都係諧音，但兩者解釋唔同，「Gamba」喺意大利文解做「腳」，但日文「ガンバ」重可以解做「頑張る」（粵語意思係努力）。由於隊名可以解釋成「大阪嘅足球飛起」，所以夾埋一齊就譯成「大阪飛腳」。

史
呢間足球會係1980年，由松下電器屬下嘅足球部負責成立。初期先後升入J2聯賽（1984年）同J1聯賽（1986年），1990年攞過一次天皇盃，但嗰時足球未正式職業化，直到1991年10月1號先正式有佢嘅職業化足球會。
1992年初足球會改名時，初期諗住改做「大阪大白鯊」（日文：大阪ジョーズ），但由於嗰年，日本嘅電影院播咗大白鯊，加上喺瀨戶內海有鯊魚出現，所以冇用到「大阪大白鯊」，而改做「松下大阪飛腳」（日文：パナソニックガンバ大阪）。
1993年5月16號，J聯賽開幕，足球會成為J聯賽10支參賽隊之一，兼係唯一喺關西地區嘅足球會。
1996年，足球會正式改名做「大阪飛腳」，2005年第一次攞到J聯賽冠軍。足球會分別攞到超級盃同聯賽盃、天皇盃嘅冠軍係2007～2008年嘅事。
足球會喺2008年攞到亞冠冠軍，但2012年喺頂級聯賽排倒數第三嘅戰績而降級，呢次係足球會立足超級聯賽19年嚟第一次降級，不過時隔1年又返到頂級聯賽。
2014年12月14號嘅天皇盃決賽，大阪飛腳以3比1擊敗山形山神，成為日本足球史上，第一支升級球隊攞到本土三冠。
大陵五

大陵五係個喺英仙座嘅恆星系統，距離太陽90光年。
大阪站

大阪站（日文：大阪駅〔大阪驛〕／おおさかえき Ōsaka eki */?）係一座位於日本大阪府大阪市北區，由西日本旅客鐵道（JR西日本）所經營管理嘅鐵路車站，都係日本關西地區最大都會大阪嘅代表車站。
大阪站每日使用人次，以出入檢票閘口嘅人次計算，單以JR各線路計算為85万人次（2004年度），排名全日本第3位。假如把各鐵路公司所屬線路加總，則高達每日232万人次（2002年度）。
大阪燒

大阪燒，又叫御好燒，係種日本式煎餅，整法係將水加落小麥粉攪成粉漿，再落蔬菜、肉類、魚類同貝類材料，放上鐵板煎熟，最後落埋調味料食得。
大阿拉伯利比亞人民社會主義民眾國

大阿拉伯利比亞人民社會主義民眾國（阿拉伯文：الجماهيرية العربية الليبية الشعبية الإشتراكية العظمى‎‎）係利比亞歷史上一個由穆阿邁爾·卡達菲領導嘅政權，喺1977年3月2號成立，2011年利比亞內戰爆發之後結束。佢國名之中嘅「民眾國」（جماهيرية‎，jamāhīriyyah）係卡達菲自創嘅一個名，用嚟指以卡達菲所創立嘅「世界第三理論」為指導嘅國家。
大陪審團

大陪審團（源自英文「grand jury」）係陪審團嘅一種，同小陪審團相對，主要嘅功能係裁定當事人應唔應該被公訴人以某項罪名起訴。
大陪審團制度最早由英格蘭國王亨利二世創立，但係英國各地嘅大陪審團制度都喺二十世紀中後期先後廢除，最後廢除大陪審團制度嘅係北愛爾蘭（1969年廢除）。目前，大陪審團重有實際意義嘅國家得返美國。
大阪櫻花

大阪櫻花（粵拼：daai6 baan2 jing1 faa1，日文：セレッソ大阪）係日本一支職業足球隊，日本甲組職業足球聯賽（J1）球隊之一。球會根據地係大阪府大阪市，主場係長居球場。

史
佢嘅前身係洋馬足球部，1957年成立。1995年加入日本職業足球聯賽。
大麻草

可以用作精神科藥物嘅藥用大麻有幾種形態，亦經常俾人作毒品嚟濫用，主要靠加工棵植物嘅花或／同葉製成。吸食大麻叫㨃草，近年多咗地方唔再將佢歸類為毒品。
大麻鷺

大麻鷺（學名：Botaurus stellaris）係鷺科大麻鷺屬嘅雀，主要分佈喺歐亞大陸。
大黃滘砲臺

大黃滘砲臺，亦叫車歪砲臺，係清朝嗰時廣州嘅護城砲臺，喺廣州嘅大王滘口對出嘅龜崗島上高，即係家陣荔灣區東塱廣州造船廠東南邊。1993年，被定為廣州市文物保護單位。

史
清嘉慶廿二年（1817年）十二月，兩廣總督阮元同巡撫陳若霖奏準起大黃滘砲臺，砲池面向東南，設有廿二門砲同一個藥局，起埋護堤壩。砲臺係灰沙三合土結構，建築堅固。第一次鴉片戰爭嗰時，由於砲臺扼守珠江要道，喺抵禦英國軍艦入侵方面發揮住戰鬥堡壘嘅作用。

地理位置
砲臺所在嘅龜崗島面積約莫萬二方，地勢險要。側邊水道南通香山，東南通黃埔，係商船同軍艦從珠江南航道入廣州嘅必經之地。事關啲船從虎門行入龜崗島，事必要轉舵行過，所以呢道亦叫車歪島、車歪砲臺。
大黑將志

大黑將志（粵拼：daai6 hak1 zoeng3 zi3；日文：大黒 将志(Ooguro Masashi)；1980年5月4號—）係日本足球員，近畿地方大阪人，司職前鋒。

日本足球代表隊
大黑將志喺2005～2008年間爲日本隊出場22次，入咗5波。曾經代表日本隊參加過2006年FIFA世界盃。
大鼻長鰭蝠魚

大鼻長鰭蝠魚（學名：Dibranchus nasutus）係棘茄魚科長鰭蝠魚屬嘅其中一個種。
大齡女子

《大齡女子》係臺灣歌手彭佳慧出嘅第十張錄音室專輯。喺2015年6月15號由金牌大風發行。

簡介
彭佳慧喺呢張專輯用咗18個月收歌同製作。佢請咗陳建騏、蔡健雅，Jim Lee、阿沁（黃漢青）一齊做製作人，並由林尚德做統籌。
大龍實驗農場

大龍實驗農場，香港農場之一，喺新界大隴，近粉錦公路，香港哥爾夫球會同大龍獸醫化驗所側邊。個場香港政府所立，歸漁農自然護理署管，為本地農夫研究合適品種同種植技術，如今亦推廣有機耕作。個場英文，按漁農自然護理署，叫Tai Lung Experimental Station，而按地政總署，則為 Tai Lung Experimental Farm。按地政總署，前稱叫大隴實驗農場。
大黑背鷗

大黑背鷗（Larus marinus）係鷗科鷗屬嘅一種雀，主要分佈喺北大西洋兩岸地區。佢哋背脊同對翼都係黑色，其他地方就係白色。
古斯塔禾迪亞斯奧達斯

古斯塔禾·迪亞斯·奧達斯（葡文：Gustavo Díaz Ordaz，1911年3月12號—1979年7月5號）係墨西哥律師同政治人，喺1964年至1970年間出任第四十九任墨西哥總統。
古斯塔夫施特雷澤曼

古斯塔夫施特雷澤曼（德文：Gustav Stresemann，1878年5月10號—1929年10月3號）係威瑪共和國政治人，1923年做過德國總理，1923年到1929年做過德國外交部長。佢同法國外交部長阿里斯蒂德白里安喺1926年一齊攞諾貝爾和平獎。
古新世

古新世係古近紀入面第一個世，響6600萬年到5600萬年之前，即係響始新世之前。
地質時代
古斯塔夫六世·阿道夫

古斯塔夫六世·阿道夫（瑞典文：Gustaf VI Adolf，1882年11月11號—1973年9月15號），全名奧斯卡·費特力·威廉·奧拉夫·古斯塔夫·阿道夫（瑞典文：Oscar Fredrik Wilhelm Olaf Gustaf Adolf），係瑞典國王，1950年至1973年在位。

簡歷
1900年嘅古斯塔夫王子
古斯塔夫六世1882年響斯德哥爾摩王宮出世，係時任王儲嘅古斯塔夫五世同維多利亞共同嘅第一個細路。佢一出世就畀人封為斯堪尼公爵。佢係伯納多特王朝嘅成員；如果由阿媽嘅血統嚟睇，佢又係瓦薩王朝嘅後人；同時佢亦有荷斯地因ー戈托普王朝嘅血統。
1902年，佢入讀烏普薩拉大學，除咗修讀歷史系、經濟學、藝術系之外，佢對考古都好有興趣。響呢段時間，佢仲接受咗軍事訓練；入大學嘅同一年佢做咗軍官。
1907年12月8號，阿爺奧斯卡二世走咗，由老豆古斯塔夫繼位，而佢自己亦升為王儲。
1909年，佢響軍事學院畢業後成為騎兵上尉，之後軍銜係咁升，最後響1928年升做中將。
1934年9月到12月，佢同老婆一齊到中東訪問。

統治時期
1950年10月29號，古斯塔夫王儲響老豆古斯塔夫五世走咗之後，繼位做國王，係古斯塔夫六世·阿道夫。佢響登基嗰陣已經六十七歲，做咗四十幾年嘅王儲，係當時世上做得最耐嘅儲君（後嚟畀外甥孫查理斯三世響2016年11月打破）。
古斯塔夫六世阿道夫嘅性格好受民眾歡迎，而佢對專業領域嘅知識同興趣亦為佢贏得尊重。一啲想要追求民主嘅瑞典人希望推翻君主制，但唔能夠成事。
雖然早就響1917年確立機制，主要係靠首相同內閣去運作一個政府，但國王響紙面上都保留咗好大權力。除咗少數一啲例外嘅情況，國王都係要聽政府嘅意見做嘢。
1973年9月15號，古斯塔夫六世·阿道夫因為肺炎而令到身體狀況轉差，最後響希星堡嘅一間好古老嘅醫院走咗，終年九十歲。死後，由二十七歲嘅長孫卡爾·古斯塔夫繼位，係卡爾十六世·古斯塔夫（卡爾·古斯塔夫個老豆，古斯塔夫六世個大仔古斯塔夫·阿道夫親王響1947年因空難而早死）。佢亦係古斯塔夫五世三個仔入面最長命嘅。
古斯塔夫六世響臨走前批准咗一個新法案，即剝奪埋國王目前剩低嘅權力，令國王變成一個象徵式領袖。呢個法案響佢走咗之後兩年獲得通過。

屋企
1912年，古斯塔夫、瑪嘉烈同佢哋頭四個仔女嘅合照
1905年6月15號，古斯塔夫響溫莎堡聖佐治堂同表妹干諾嘅瑪嘉烈公主結婚。瑪嘉烈係第一代干諾及斯特拉森公爵阿瑟親王個女，維多利亞女皇同亞厘畢親王個孫。佢哋有五個仔女。而瑪嘉烈響1920年5月1號突然之間死咗，死因係敗血病；當時，佢仲有咗八個月。
1923年11月3號，古斯塔夫續娶路易絲蒙巴頓，婚禮響聖占士宮搞。路易絲係路易·亞歷山大·蒙巴頓個女，第一代緬旬蒙巴頓伯爵路易蒙巴頓個家姐，亦係愛丁堡公爵菲臘親王嘅姨姨。兩個人有一個響1925年5月30號出世、但死產嘅女。
外星生命侵略

外星生命侵略（英文：alien invasion）係科幻常見橋段，指個故仔講外星人侵略地球。
外母

外母（母變調陰上）係姻親之中，男人個老婆嘅老母，面稱岳母。而外母叫男人做女婿。
外江戲

外江戲係一個概念，唔係一個劇種，有外地既意思。就好似，中國南方，尤其係粵閩等地，稱呼外省人做外江佬。
喺廣東同埋講粵語既地方，外江戲係指潮汕同埋梅州附近既客家劇，不過喺1933年，呢種劇俾當局叫做廣東漢劇，不過民間有時仲叫呢種劇做外江戲。
喺中國北方，外江戲係指海派京劇（上海同埋周邊發展出嚟既南派京劇）。
喺台灣，外江戲係指京劇。
外推

外推（英文：extrapolation）係指用一個統計模型嚟預計數值上同建構個模型嘅數據相差大嘅個案。

概論
睇埋：廣義化
想像個研究者分析出一個統計模型，又證實咗個模型適合度同功效有返咁上下高。噉佢就可以攞個模型做將來預測。
將來預測可以分做兩大類－插值（interpolation）同外推：通常個樣本啲數據都唔能夠代表嗮  同  嘅所有可能數值，例如係對體重同食量之間嘅關係嘅研究噉，個樣本好可能會缺少一啲體重超過 500 磅嘅人，而因為個統計模型係靠住一個缺少呢啲極端數值嘅樣本估計出嚟嘅，所以「呢個迴歸模型仲能唔能夠為呢啲具有極端數值嘅個體做準確嘅預測」係一個問題。插值係指做預測嗰陣個 IV 同 DV 嘅值喺樣本範圍之內，而外推顧名思義係指所預測嘅 IV 同 DV 數值遠遠喺樣本範圍之外。
外文

外文（或者叫外語）係指喺某一個地區唔係官方嘅語言：例如喺魁北克省，英文就係外文。有啲小童出世或者自幼就學咗第種語言：佢哋識兩種語言。
外星人

外星人（英文：extra-terrestrial intelligence，簡稱ET），又稱宇宙人、異星人，係指住喺地球以外有智能嘅地外生物。到而家都未有足夠証據証明有外星人。幻想出嚟嘅外星人成日喺電影電視度出現。